El XXI sècoło xe on secoło del II miłenio, che el xe tacà inte el an 2001 e el xe finì inte el ano 2100. E inìsio de sto secoło el xe sinjà da: L'esploxion demografega, tacà zà inte i deseni pasài. A cresita de łe problemadeghe anbientai e enerxedeghe . A Globałixasion, co a difuxion de internet e de e teclonoxie ITC. A cresita de l'egonomia mondial el fenomeno del consumixmo. Da el 2000 al 2009 ghe xe ła segonda guera çeçena Inte el zunjo del 2000 in Siria more el presidente Hafiz al-Asad e riva al poder el fiol Bashar al-Asad. El primo de zunjo del 2001 in Nepal ghe xe el copament de a fameja real nepaexe. El 11 de setenbre del 2001 ghe xe i atentài del 11 de setenbre del grupo teroristego musulman de Al-Qaida, che el dirota cuatro aerei e i né fa sciantar do de sti cuà so łe Tori Zemełe de New York e so el Pentagono de Washington. El 7 de otobre del 2001 taca ła Guera in Afghanistan, colpevoe de judar Al-Qaida, responsabie dei atentài del 11 de setenbre. El 1° de zener del 2002 taca ła sircołasion del eoro. El 20 de majo del 2002 el Timor est el deventa independente da l'Indonexia. El 19 de marso del 2003 i Stati Unii de ła Merega, co l'invaxion del Iraq, i taca ła guera in Iraq , par butar zo el rexime de Sadam Husein. 1° de majo del 2004 diexe stadi i intra rento el Union eoropea. Fra el 2002 e el 2008 ghe xe na serie de atentài del grupo teroristego musulman de Al Qaida: atentà de Bałi del 12 de otobre del 2002, atentài de Madrid del 11 de marso del 2004, atentài de Łondra del 7 de łujo del 2005, atentài del 23 de łujo del 2005 a Sharm el-Sheikh, atentài de Amman del 9 de novembre del 2005, atentài del Mumbai del 11 del łujo del 2006, atentài de Mumbai del 26 del novenbre del 2008. 26 de disenbre del 2004 ghe xe el marmoto inte el Oseano Indian. Inte el avrił del 2005 el more papa Zani Poło II e el vien ełet papa Bendit XVI. Fra łujo e agosto del 2006 ghe xe ła Guera del Łiban. El 17 de fevrer del 2008 El Kosovo se aotoproclama independente da ła Servia. El 29 de zunjo del 2008: taca el Ano Zubiłar Pagoin del papa Bendit XVI. El 15 de setenbre del 2008 casca de ła borsa merigana che ła porta a na gran recesion mondial. 12 de zenaro del 2010 ghe xe el teremoto de Haiti. Inte el disenbre del 2010 taca ła primavera araba. El 15 de fevraro del 2011 taca ła guera svil in Łibia. El 11 de marso del 2011 ghe xe el teremoto e maremoto in Japon e anca el destajo de Fukushima, gran insidente inte na sentral nuclear japonexe. El 15 de marso del 2011 taca ła guera sivil siriana contra Asad. El 2 de majo del 2011 i Navy SEAL i copa Oxama bin Laden a Abotabad co l'Operasion Zeronemo. El 9 de lujo del 2011 xe el dì de l'independensa del Sudan del Sud dal Sudan. Torno al 2013 taca ła Crixe eoropea dei mriganti. El 11 de fevraro del 2013 el Bendit XVI renonsia a esar papa. El 13 de marso del 2013 el cardinal arxentin Jorge Mario Bergoglio vien ełet papa co el nome de Fransesco. El 3 de łujo del 2013 ghe golpe ejisian del 2013 e el Masacro de piasa Rabi'a al-'Adawiyya. Fra el fevrer e el avril del 2014 ła rejon ucraina fiłorusa de ła Crimea vien ciapà rento da ła Rusia; segue na na guera sivil inte el Donbas intrà l'exersito ucraino co el judo indiret de ła Nato e i separatisti fiłorusi co el judo de ła Rusia. El 29 de zunjo del 2014 intrà ła Siria e el Iraq el vien declarà el Stado Ixlamego co a cao el terorista Abu Bakr al-Baghdadi. A zener del 2015 ghe xe ła atentà de Charlie Hebdo.